
**I Z V J E Š Ć E**

**O PROVEDBI PLANA GOSPODARENJA OTPADOM**

**GRADA CRESA ZA 2017. GODINU**



**Ožujak 2018**

Sadržaj

[1. Analiza i ocjena stanja gospodarenja otpadom na području Grada Cresa u 2017. godini 1](#_Toc509830970)

[1.1. Informacije o Planu gospodarenja otpadom Grada Cresa 1](#_Toc509830971)

[1.2. Proizvedene količine otpada 1](#_Toc509830972)

[1.3. Sakupljanje otpada 2](#_Toc509830973)

[1.4. Odložena količina otpada/predana ŽCGO Marinšćina 6](#_Toc509830974)

[1.5. Količina otpada upućenog oporabiteljima 6](#_Toc509830975)

[1.6. Proizvodni otpad 7](#_Toc509830976)

[1.7. Građevni otpad 7](#_Toc509830977)

[2. Informacija o postojećim i planiranim građevinama za gospodarenje otpadom i lokacijama odbačenog otpada 8](#_Toc509830978)

[2.1. Podaci o postojećim odlagalištima otpada 8](#_Toc509830979)

[2.2. Podaci o reciklažnim dvorištima 8](#_Toc509830980)

[2.3. Podaci o pretovarnim stanicama 8](#_Toc509830981)

[2.4. Podaci i informacije o lokacijama s odbačenim otpadom i o njihovom uklanjanju 9](#_Toc509830982)

[3. Provedene izobrazno-informativne aktivnosti 9](#_Toc509830983)

[4. Pregled i analiza poduzetih mjera u 2017. godinu u gospodarenju otpadom na području Grada Cresa čiji je cilj i ispunjenje obaveza u gospodarenju otpadom RH stavljene u nadležnost JLS 10](#_Toc509830984)

[5. Pregled ostvarenih i planiranih projekata u gospodarenju otpadom s visinom i izvorima financiranja 11](#_Toc509830985)

[6. Zaključak 12](#_Toc509830986)

# Analiza i ocjena stanja gospodarenja otpadom na području Grada Cresa u 2017. godini

## 1.1. Informacije o Planu gospodarenja otpadom Grada Cresa

Na temelju članka 21. Stavak 4. Zakona o održivom gospodarenju otpadom ( NN broj 94/ 13 i 73/17) Gradsko viječe Grada Cresa, na sjednici održanoj 30. siječnja 2018.godine, usvojilo je Plan gospodarenja otpadom Grada Cresa za razdoblje od 2017. do 2022. godine.

Plan gospodarenja otpadom Grada Cresa donosi se, sukladno članku 21. Zakona o održivom gospodarenju otpadom (94/13, 73/17) za razdoblje od šest godina, a njegove izmjene i dopune po potrebi.

Isti je objavljen 31. siječnja 2018. godine u Službenom glasilu Primorsko-goranske županije, broj 2 i na web stranicama Grada Cresa.

## Proizvedene količine otpada

Ukupne količine proizvedenog otpada na području Grada Cresa u 2017. godini iznosile su 59.134,39 tona. Vrste i količine otpada u 2017. godini prikazali smo u tablici 1.2./1 i 1.2/2.

Tablica 1.2./1 Ukupne deponirane količine otpada na odlagalištu „Pržić“ u 2017. godini

|  |  |  |  |
| --- | --- | --- | --- |
| REDNI  BROJ | KLJUČNI BR.  OTPADA | SKRAĆENI NAZIV OTPADA | KOLIČINA  OTPADA (kg) |
| 1. | 15103 | Ambalaža od drveta | 160,00 |
| 2. | 17021 | Drvo | 492.560,00 |
| 3. | 170604 | Izolacijski materijali | 120,00 |
| 4. | 200201 | Biorazgradivi otpad | 219.330,00 |
| 5. | 200301 | Miješani komunalni otpad | 2.094.740,00 |
| 6. | 200307 | Glomazni otpad | 331.780,00 |
| 7. | 190899 | Otpad koji nije specificiran na drugi način | 23.140,00 |
| **UKUPNE KOLIČINE OTPADA 2017. (kg)** | | | **3.161.830,00** |

Tablica 1.2./2 Ukupne količine inertnog otpada na odlagalištu „Pržić“ u 2017. godini

|  |  |  |  |
| --- | --- | --- | --- |
| REDNI  BROJ | KLJUČNI BR.  OTPADA | SKRAĆENI NAZIV OTPADA | KOLIČINA  OTPADA (kg) |
| 1. | 170504 | Zemlja i kamenje koji nisu navedeni pod 17 05 03 | 53.879.220,00 |
| 2. | 170904 | Miješani građevinski otpad | 2.093.340,00 |
| **UKUPNE KOLIČINE OTPADA 2017. (kg)** | | | **55.972.560,00** |

## Sakupljanje otpada

Uslugu organiziranog skupljanja i zbrinjavanja neopasnog otpada sa područja Grada Cresa i okolnih naselja pruža komunalna tvrtka „Komunalne usluge Cres Lošinj d.o.o.“ iz Cresa.

***Sakupljeni otpad***

* Količine miješanog komunalnog otpada u 2017. godini iznosile su **2.094,74 tona**.
* Količine biorazgradivog otpada u 2017. godini iznosile su **219,33 tona**.
* Količine odvojeno prikupljenog otpada (ambalaža od kartona, ambalaža od plastike, ambalaža od metala, staklena ambalaža, gume, plastika krupna željezo-čelik, papir, staklo boce spremnici, elektronička oprema, električna oprema, miješani metali, ambalaža od plastike-folija, odjeća) u 2017. godini iznosile su **409.325 tona.**
* Količine glomaznog (krupnog) otpada u 2017. godini iznosile su **331,78 tona**.

Tablica 1.3./1 Prikaz količina sakupljenog otpada u 2015., 2016. i 2017. godini sukladno ciljevima PGO RH (NN 3/17)

|  |  |  |  |  |  |
| --- | --- | --- | --- | --- | --- |
| **CILJEVI ZA GOSPODARENJE OTPADOM KOJE JE POTREBNO DOSTIĆI DO 2022. GODINE** | | **NAZIV OTPADA** | **2015.** | **2016.** | **2017.** |
| CILJ 1.1. | Smanjiti ukupnu količinu proizvedenog otpada za 5 % | **Ukupna količina otpada** | 4.576,28 | 6.310,48 | 59.134,39 |
| CILJ 1.2. | Odvojeno prikupiti 60% mase proizvedenog komunalnog otpada | **Papir, staklo, plastika, metal, tekstil** | 181,72 | 63,37 | 409,32 |
| CILJ 1.3. | Odvojeno prikupiti 40% mase proizvedenog biootpada | **Biootpad** | 90,46 | 172,87 | 219,33 |
| CILJ 1.4. | Odložiti na odlagalište manje od 25% mase proizvedenog komunalnog otpada | **Odloženo na odlagalište** | 4.576,22 | 6.310,48 | 58.970,43 |
| CILJ 2.1. | Odvojeno prikupiti 75% mase proizvedenog građevinskog otpada | **Građevinski otpad** | 18,90 | 2.402,05 | 55.972,56 |

Iz tablice 1.3/1 vidljivo je da Grad Cres provodi ciljeve i mjere iz tablice 11. Plana gospodarenja otpadom Republike Hrvatske te da će ovakvom dinamikom ostvariti zadane ciljeve do 2022. godine.

Imajući u vidu velike količine građevinskog otpada, ukupna količina otpada u odnosu na 2015. godinu se povećava. Izuzevši navedene količine građevinskog otpada Grad Cres će ostvariti ciljeve 1.1. i 1.2. Plana RH.

***Oprema za odvojeno prikupljanje***

Odvojeno prikupljanje papira, staklene i plastične ambalaže vrši se u posebnim posudama zapremine od 120 do 1100 l te polupodzemnim spremnicima zapremine 5 i 3 m3 .

Sustav postupanja s komunalnim otpadom podrazumijeva pojačano odvojeno prikupljanje papira i kartona te stakla  kao i vrtno kompostiranje. Na početku na javnim površinama uz kontejnere za otpad, postavljeni su **plavi spremnici** za papir i karton, **crni spremnici** za staklo te **žuti spremnici** za plastiku. Također postavljeni su i posebni spremnici za odvojeno prikupljanje tekstila. Započeta je zamjenom postojećih spremnika na području Grada Cresa sa polupodzemnim spremnicima koji su ukopani na javnim površinama. Na svakoj lokaciji nalaze se minimalno 4 polupodzemna spremnika (miješani komunalni otpad, papir, staklo, plastika) zapremina 5 i 3 m3. Na nekim lokacijama postavljeni su samo polupodzemni spremnici za miješani komunalni otpad.

Podaci o vrstama i veličini postojećih postavljenih komunalnih posuda i kontejnera za potrebe sakupljanja **komunalnog otpada** na području Grada Cresa su prikazani u tablici 1.3./2.

Tablica 1.3./2 Tipovi posuda za otpad Grada Cresa

| **TIP POSUDE** | **UKUPAN BROJ POSTAVLJENIH KOMUNALNIH POSUDA I KONTEJNERA (KOMADA)** |
| --- | --- |
| PVC - posude od 120 litara | 12 |
| PVC - posude od 240 litara | 138 |
| Komposteri | 280 |
| plastični spremnik 1100 litara | 153 |
| otvoreni kontejneri od 5 m3 | 20 |
| otvoreni kontejneri od 7 m3 | 15 |
| Polupodzemni spremnik mješani komunalni otpad 5 m3 | 32 |
| Polupodzemni spremnik papir 3 m3 | 24 |
| Polupodzemni spremnik staklo 3 m3 | 24 |
| Polupodzemni spremnik plastika 3 m3 | 24 |

Tablica 1.3./3 Zeleni otoci na području Grada Cresa

| **NASELJE/LOKACIJE** | **POSUDE** | | | | |
| --- | --- | --- | --- | --- | --- |
| **BROJ LOKACIJA** | **MJEŠANI** | **PLASTIKA** | **PAPIR** | **STAKLO** |
| **CRES** | **16** |  |  |  |  |
| Gavza |  | 2 | 1 | 1 | 1 |
| Šumica |  | 1 |  |  |  |
| Melin V |  | 1 | 1 | 1 | 1 |
| Melin II |  | 1 | 1 | 1 | 1 |
| Lungomare |  | 1 | 1 | 1 | 1 |
| Kula |  | 1 |  |  |  |
| Turion (tržnica) |  | 2 | 1 | 1 | 1 |
| Šetalište |  | 1 | 1 | 1 | 1 |
| Benzinska |  | 1 | 1 | 1 | 1 |
| Placido Cortese |  | 1 |  |  |  |
| Jadranska 45. |  | 1 | 1 | 1 | 1 |
| Jadranska parking |  | 1 | 1 | 1 | 1 |
| Skalnica |  | 1 |  |  |  |
| Jadranska obala  (igralište) |  | 1 | 1 | 1 | 1 |
| Grabar |  | 1 | 1 | 1 | 1 |
| Ulaz u Grabar |  | 1 | 1 | 1 | 1 |
| **ORLEC** | **2** |  |  |  |  |
| Orlec 1 |  | 1 | 1 | 1 | 1 |
| Orlec 2 |  | 1 |  |  |  |
| **ZAGLAV** | **1** | 2 | 1 | 1 | 1 |
| **KAMP KOVAČINE** | 6 | 6 | 6 | 6 | 6 |
| **KAMP SLATINA** | 4 | 4 | 4 | 4 | 4 |
| **UKUPNO** | **29,00** | **32,00** | **24,00** | **24,00** | **24,00** |

Tablica 1.3./4 Vozila komunalne tvrtke „Komunalne usluge Cres Lošinj d.o.o.“

| **TIP VOZILA** | **BROJ VOZILA** | **VOLUMEN (m3)** |
| --- | --- | --- |
| Smećar | 2 | 16 i 5 |
| Autopodizač | 1 | 5 |
| Električno vozilo | 1 | 1,5 |
| Porter sandučar | 2 | 2 |
| Čistilica | 1 | 1,5 |
| Kamion sandučar i kamion za polupodzemne | 2 | 16 i 3 |
| Kombi | 1 | 6 |

Mobilno reciklžno dvorište postavljeno je u naselju Martinšćica. Na navedenu lokaciju građani mogu bez naknade donijeti različite vrste krupnog otpada: razni metalni otpad, elektronički otpad (televizor, kompjutor, monitor, radio, video …) i električni otpad, (veš mašinu, el. štednjak, perilicu suđa, el. bojler, hladnjak, škrinje za duboko smrzavanje …) otpadne automobilske gume, razne proizvode od plastike, staklene boce i teglice, papir, kartonsku ambalažu, zelenilo (bio otpad), otpadno drvo, drveni namještaj, madrace za krevete, tekstil – odjeću i obuću. Radno vrijeme mobilnog reciklažnog dvorišta je svakog radnog dana od ponedjeljka do petka u vremenu od 8.00 – 12.00 sati te od 17.00 do 20.00 sati i subotom u vremenu od 8.00 do 13.00 sati.

***Učestalost odvoza otpada***

U ljetnim mjesecima odvoz miješanog komunalnog otpada na području Grada Cresa organiziran je na slijedeći način:

|  |  |
| --- | --- |
| * svakodnevno | Grad Cres, naselja Martinščica, Zaglav, Miholaščica, Stivan i Valun |
| * svaki drugi dan | naselja Orlec, Krčina, Loznati, |
| * dva puta tjedno | naselja Lubenice, Zbičina i Pernat, |
| * po pozivu | naselja Porozina, Filozići, Draguzetići, Beli i Merag  (posude od 5 m³). |

U periodu van sezone odvoz miješanog komunalnog otpada na području Grada Cresa organiziran je na slijedeći način:

|  |  |
| --- | --- |
| * ponedjeljak * srijeda * petak | Grad Cres, naselja Martinščica, Zaglav, Miholaščica, Stivan i Valun |
| * dva puta tjedno | naselja Orlec, Krčina, Loznati, Lubenice, Zbičina i Pernat, |
| * po pozivu | naselja Porozina, Filozići, Draguzetići, Beli i Merag |

***Pilot projekti odvojenog sakupljanja otpada***

Na području Grada Cresa tijekom 2017. godine nije proveden pilot projekt odvojenog sakupljanja otpada već se otpad prikupljao odvojeno pomoću spremnika za selektiranje otpada koji su već postavljeni na javnim mjestima (zeleni otoci) uključujući i polupodzemne spremnike za papir, staklo i plastiku te posude za tekstil.

***Pokrivenost kućanstva i broja stanovnika sakupljanjem otpada***

U 2017. godini otpad se prikupljao iz svih naselja na području Grada Cresa stoga je pokrivenost kućanstva i stanovništva 100 % (2879 stanovnika - prema popisu iz 2011.)

***Informacije o uvođenju sustava naplate po količini predanog otpada***

Odluka o načinu pružanja javne usluge prikupljanja miješanog komunalnog otpada i prikupljanja biorazgradivog komunalnog otpada na području Grada Cresa usvojena je na sjednici Gradskog vijeća Grada Cresa 30.01. 2018. i objavljena u Službenim novinama Primorsko goranske županije br.2/18. ( <http://www.sn.pgz.hr/default.asp?Link=odluke&id=36817> )

Odluka sadrži slijedeće:

* Izračun cijene javne usluge vrši se temeljem volumena otpadomjera i broja korištenja otpadomjera u obračunskom razdoblju, iznimno, ugovorenog spremnika i volumena i broja pražnjenja istoga za korisnike koji samostalno koriste spremnik otpada, a na načelu »onečišćivač plaća«.
* Broj planiranih odvoza otpada mora se odrediti u skladu sa sljedećom minimalnom učestalošću:
* najmanje jednom tjedno za biootpad iz biorazgradivog komunalnog otpada,
* najmanje jednom u dva tjedna za miješani komunalni otpad,
* najmanje jednom mjesečno za otpadni papir i karton iz biorazgradivog komunalnog otpada.
* Davatelj usluge je dužan osigurati uvjete kojima se ostvaruje pojedinačno korištenje javne usluge uključivo i kad više korisnika koristi zajednički spremnik. Pojedinačno korištenje smatra se i korištenje polupodzemnih spremnika s obzirom da su u iste ugrađeni otpadomjeri.
* Davatelj javne usluge je dužan uspostaviti i koristiti digitalni sustav evidencije o preuzetom miješanom komunalnom otpadu.
* Davatelj usluge dužan je izraditi cjenik javne usluge, objaviti ga na mrežnoj stranici i za njega prije primjene odnosno izmjene ishoditi suglasnost nadležnog tijela i dr.

## Odložena količina otpada/predana ŽCGO Marinšćina

Otvaranjem regionalnog centra „Marišćina“ i izgradnjom pretovarne stanice „Pržić“, odlagalište otpada je zatvoreno te je zaustavljeno odlaganje komunalnog otpada. Otpad se pretovaruje u poluprikolice na pretovarnoj stanici te se odvozi u ŽCGO „Marišćina“ na zbrinjavanje.

Prijevoz komunalnog otpada sa pretovarne stanice u Cresu u županijski centar „Marišćina“ započeo je 17. studenog 2017. godine.

Miješani komunalni otpad koji je predan u ŽCGO Marinšćina u studenom i prosincu 2017. godini **iznosio je 119,20** **tona**.

## Količina otpada upućenog oporabiteljima

Tablica 1.5./1 Odvojeno sakupljeni otpad Grada Cresa u 2017. godini

| **REDNI**  **BROJ** | **BROJ**  **OTPADA** | **NAZIV OTPADA** | **KOLIČINA**  **OTPADA (Kg)** |
| --- | --- | --- | --- |
| 1 | 150101 | AMBALAŽA OD KARTONA | 98.140,00 |
| 2 | 150102 | AMBALAŽA OD PLASTIKE | 35.160,00 |
| 3 | 150104 | AMBALAŽA OD METALA | 4.320,00 |
| 4 | 150107 | STAKLENA AMBALAŽA | 50.115,00 |
| 5 | 160103 | GUME | 23.080,00 |
| 6 | 170405 | ŽELJEZO-ČELIK | 20.560,00 |
| 7 | 200101 | PAPIR | 31.380,00 |
| 8 | 200102 | STAKLO BOCE SPREMNICI | 97.380,00 |
| 9 | 200135 | ELEKTRONIČKA OPREMA | 1.300,00 |
| 10 | 200136 | ELEKTRIČNA OPREMA | 15.760,00 |
| 11 | 170407 | MIJEŠANI METALI | 18.970,00 |
| 12 | 150102-1 | AMBALAŽA OD PLASTIKE-FOLIJA | 2.620,00 |
| 13 | 200110 | ODJEĆA | 10.540,00 |
| **UKUPNO** | | | **409.325,00** |

## Proizvodni otpad

Na području Grada Cresa u 2017. godini nema evidentiranih podataka o proizvodnom otpadu.

## Građevni otpad

Grad Cres je u 2017. godini evidentirano je 55.972,56 tona građevinskog otpada.

Tablica 1.7./1 Količine građevinskog otpada po mjesecima 2017. godine.

|  |  |  |
| --- | --- | --- |
| Miješani  građevni  otpad 17 01 05 | Mjesec | Količina (t) |
| siječanj | 9.628,46 |
| veljača | 18.60,44 |
| ožujak | 13.943,66 |
| travanj | 4.234,72 |
| Zemlja i kamenje koji nisu navedeni pod 17 05 03 | svibanj | 1.229,70 |
| lipanj | 52,84 |
| srpanj | 40,14 |
| kolovoz | 954,92 |
| rujan | 954,92 |
| listopad | 553,12 |
| studeni | 3.976,14 |
| prosinac | 1.680,82 |
| **UKUPNO** | | **55.972,56** |

# Informacija o postojećim i planiranim građevinama za gospodarenje otpadom i lokacijama odbačenog otpada

## 2.1. Podaci o postojećim odlagalištima otpada

Odlagalište otpada „Pržić“ nalazi se na otoku Cresu i bilo je namijenjeno odlganju otpda s područja 26 naselja otoka Cresa koji gravitiraju gradu Cresu. Udaljeno je od grada Cresa oko 3 km, a zatvoreno je od sredine studenog 2017. godine.

Odlagalištem je upravljala i gospodarila komunalna tvrtka „Komunalne  usluge  Cres  Lošinj“ d.o.o. Tijekom 2017. godine otpad se odlagao na odlagalištu otpada Pržić (količine su prikazane u tablicama 1.2./1 i 1.2./2 ) do 06.11.2017. godine kada je u funkciju stavljena pretovarna stanica „Pržić" te se miješani komunalni otpad počeo prekrcavati u poluprikolice i prevoziti na zbrinjavanje u CGO „Marišćina".

Na odlagalištu se otpad kompaktirao pomoću stroja i prekrivao inertnim materijalom. Na odlagalištu su izgrađeni odzračnici za otplinjavanje tijela odlagališta na kojima se i mjeri koncentracija plinova. Također na odlagalištu su prevedene i sve potrebne deratizacijske i dezinfekcijske mjere.

Sanacija odlagališta:

Datuma 28.12.2016. ishođeno je novo Rješenje Ministarstva da za zahvat sanacije i zatvaranja odlagališta „Pržić" nije potrebno provesti postupak procjene utjecaja zahvata na okoliš te glavnu ocjenu prihvatljivosti zahvata na okoliš.

Tijekom 2017. godine izrađen je novi idejni projekt te je podnesen zahtjev za izmjenu i dopunu lokacijske dozvole.

Nakon ishođenja izmjene i dopune lokacijske dozvole pristupiti će se izradi Glavnog projekta sanacije te dobivanje građevinske dozvole.

## Podaci o reciklažnim dvorištima

Obzirom da Grad Cres ima 2.853 stanovnika, sukladno Zakonu o održivom gospodarenju otpadom (NN 94/13, 73/17) dužan je osigurati funkcioniranje jednog reciklažnog dvorišta na svojem području i mobilno reciklažno dvorište za udaljene općine ili naselja.

Za reciklažno dvorište „Pržić" izrađen je glavni projekt te je ishođena građevinska dozvola. Projekt je u postupku prijave projekta na natječaj za građenje reciklažnih dvorišta.

## Podaci o pretovarnim stanicama

Prema Zakonu o održivom gospodarenju otpadom (NN broj 94/13, 73/17) „pretovarna stanica“ je građevina za skladištenje, pripremu i pretovar otpada namijenjenog prijevozu prema mjestu njegove oporabe ili zbrinjavanja.

U sklopu odlagališta komunalnog otpada Pržić na otoku Cresu, završena je izgradnja pretovarne stanice „Pržić", kao prva faza cjelokupnog zahvata, te je za istu ishođena uporabna dozvola. Ukupan trošak investicije iznosio je 7.018.162,87 kn od čega je 80% iznosa sufinancirano od strane Fonda za zaštitu okoliša i energetsku učinkovitost.

U sklopu I. faze izgrađena je ulazno-izlazna zona i pretovarna stanica sa svim pratećim objektima, a ukupna površina zahvata I. faze iznosi oko 0,98 ha. Pretovarna stanica "Pržić" namijenjena je za pretovar otpada prikupljenog na području Grada Cresa a izgradnjom iste ispunjene su obveze Grada Cresa prema novom sustavu zbrinjavanja komunalnog otpada i ŽCGO „Marišćina".

Na pretovarnoj stanici obavlja se pretovar miješanog komunalnog, tj. ostatnog otpada, odvojeno sakupljenog komunalnog otpada namijenjenog za reciklažu te također odvojeno sakupljenog biorazgradivog otpada iz vrtova i parkova, uključujući i groblja (20 02 01) ili kuhinja i kantina (20 01 08), namijenjenog za daljnju obradu ili zbrinjavanje na lokaciji ŽCGO „Marinšćina“ do koje se navedeni otpad prevozi vozilima većeg kapaciteta namijenjenih za daljinski transport.

Prijevoz komunalnog otpada sa pretovarne stanice u Cresu za županijski centar „Marišćina“ započeo je 17. studenog 2017. godine.

## Podaci i informacije o lokacijama s odbačenim otpadom i o njihovom uklanjanju

Sve lokacije onečišćene otpadom redovito se godišnje saniraju, a otpad je odložen na odlagalište neopasnog otpada „Pržić“ Grada Cresa.

# Provedene izobrazno-informativne aktivnosti

Kako bi informirali svoje građane komunalna tvrtka „Komunalne usluge Cres Lošinj d.o.o.“ je na svojim web stranicama objavila informativne podatke koje se mogu potražiti na linku web stranice [**www.kucl.hr/ekootoci/**](http://www.kucl.hr/ekootoci/)**.**

Građanima su podijeljeni izobrazno-informativni materijali uz račune za komunalni otpad te su postavljene izobrazno-informativne obavijesti na panoe kod lokacija zelenih otoka (polupodzemnih spreminka).

# Pregled i analiza poduzetih mjera u 2017. godinu u gospodarenju otpadom na području Grada Cresa čiji je cilj i ispunjenje obaveza u gospodarenju otpadom RH stavljene u nadležnost JLS

Tablica 4./1 Pregled aktivnosti i mjera s rokovima za ispunjavanje ciljeva gospodarenja otpadom na području Grada Cresa

| **PLANIRANI OBJEKTI, OPREMA ILI AKTIVNOSTI** | **MJERA** | **GODINA** |
| --- | --- | --- |
| **2017.** |
| Nabava opreme za odvojeno prikupljanje papira, metala, plastike stakla i tekstila | 1.2.1. |  |
| Izgradnja postrojenja za sortiranje odvojeno prikupljenog otpada (sortirnica) | 1.2.2. |  |
| Izgradnja reciklažnog dvorišta | 1.2.3. |  |  |  | |
| Nabava opreme i vozila za odvojeno prikupljanje biootpada | 1.3.2. |  |
| Izgradnja postrojenja za biološku obradu odvojeno prikupljenog biootpada (kompostana) | 1.3.3. |  |
| Praćenje udjela biorazgradivog otpada u miješanom komunalnom otpadu | 1.4.2. | kontinuirano |  | |
| Reciklažno dvorište za građevni otpad | 2.1.2 |  |
| Mobilno reciklažno dvorište | 1.2.3 | Mobilno reciklažno dvorište je u funkciji |
| Pretovarna stanica | 1.4.5 | Pretovarna stanica je u funkciji |
| Sanacija odlagališta otpada „Pržić“ | 4.2. |  |
| Sanacija lokacija onečišćenih otpadom | 4.5 | Provedena sanacija svih lokacija onečišćenih otpadom |  | |
| Edukacija | 5.2. | kontinuirano |
| Provođenje izobrazno-informativnih aktivnosti | 5.2.1. | kontinuirano |

Pregledom tablice 4./1 razvidno je da Grad Cres u 2017. godini provodi mjere za ostvarivanje ciljeva Plana gospodarenja otpadom RH do 2022.godine.

# Pregled ostvarenih i planiranih projekata u gospodarenju otpadom s visinom i izvorima financiranja

| **PLANIRANI OBJEKTI, OPREMA ILI AKTIVNOSTI** | **MJERA** | **GODINA** | | | | |
| --- | --- | --- | --- | --- | --- | --- |
| **2017.** | | | | |  | | |  | | | | | |
| Nabava opreme za odvojeno prikupljanje papira, metala, plastike stakla i tekstila | 1.2.1. | **Specijalno komunalno vozilo**  U 2015. godini Komunalne usluge Cres Lošinj d.o.o. provelo je postupak nabave i sklopilo ugovor o  isporuci specijalnog komunalnog vozila za prikupljanje komunalnog otpada vrijednosti 1.223.890,23 kune. Vozilo je financirano sredstvima potpore Fonda za zaštitu okoliša  i energetsku učinkovitost u iznosu 603.834,00  kuna (49%), a ostali iznos od 620.056,00 kuna  financira se sredstvima Grada Cresa (50%) i Komunalnih usluga Cres Lošinj (50%)  kroz otplatu Ugovora o financijskom leasingu  od 5 godina. U 2017. trošak otplate je bio **66.433,13** kuna.  **Polupodzemni spremnici za sakupljanje komunalog i selektiranog otpada.**  U 2015. godini Komunalne usluge Cres Lošinj d.o.o. provele su postupak nabave i ugovorile nabavu   66 kom polupodzemnih spremnika ukupne vrijednosti 1.042.443,52 kn. Spremnici su financirani sredstvima potpore Fonda za zaštitu okoliša i energetsku učinkovitost ( 60%) , a ostali iznos financira se sredstvima Grada Cresa 50% i Komunalnih usluga Cres Lošinj 50% kroz otplatu Ugovora o financijskom leasingu na 5 godina. U 2017. godini trošak otplate po financijskom leasingu je bio **49.867,35** kuna. | | | | |
| Izgradnja postrojenja za sortiranje odvojeno prikupljenog otpada (sortirnica) | 1.2.2. | Sortirnica se planira izgraditi u sklopu odlagališta otpada „Pržić“ na području Grada Cresa. U tijeku je izrada potrebne projektne dokumentacije za ishodovanje svih potrebnih dozvola. | | | | |  | |  | | | | |  | | | |
| Izgradnja reciklažnog  dvorišta | 1.2.3. | Ishođena građevinska dozvola i u  postupku prijava na natječaj za sredstva Ministarstva za izgradnju reciklažnog dvorišta | | | | |  | |  | | | | |
| Sanacija odlagališta otpada „Pržić“ | 4.2. | U rujnu 2017. godine podnesen je zahtjev za ishođenje 2. izmjene i dopune lokacijske dozvole za zatvaranje postojećeg odlagališta Pržići u Cresu – faza 3.  sa priloženim idejnim projektom i postupak je u tijeku.  Troškovi :  -izrada  idejnog  projekta   sa  IPZ-Uniprojekt  MCF  d.o.o. iz Zagreba na  iznos  od  **48.000,00 kuna**  -Izrada  geodetskog  situacijskog  nacrta  sa  GEO-WW d.o.o. iz Rijeke na  iznos  **23.4000,00 kuna** | | | | |  | |  | | | |  | | | |
| **UKUPNO UTROŠENIH SREDSTAVA U 2017. GODINI** | | | **187.700,48 kn** | | | |  | |  | | | |  | | | |
|  | |  |  |  | |  | | |  |  | | |

# Zaključak

Na području Grada Cresa provedene su slijedeće aktivnosti vezane uz učinkovito gospodarenje otpadom:

* sanirane su sve lokacije onečišćene otpadom,
* postavljeni su zeleni otoci i polupodzemni spremnici za odvojeno prikupljanje otpada,
* pretovarna stanica je u funkciji,
* nabavljeno je mobilno reciklažno dvorište,
* ishođena je građevinska dozvola za reciklažno dvorište i
* u izradi je dokumentacija za sanaciju odlagališta otpada „Pržić“.

Grad Cres iz priloženog poduzima sve mjere kako bi se smanjila količina miješanog komunalnog otpada te kako bi se što više otpada odvojilo i recikliralo.

Iz sveg navedenog možemo zaključiti da Grad Cres na zadovoljavajući način obavlja svoje ciljeve i mjere vezane uz gospodarenje otpadom.

**Obrazloženje**

**uz prijedlog IZVJEŠĆA**

**O PROVEDBI PLANA GOSPODARENJA OTPADOM**

**GRADA CRESA ZA 2017. GODINU**

Zakon o održivom gospodarenju otpadom (NN 94/13, 73/17), ( dalje u tekstu: Zakon) donesen je na sjednici Hrvatskog sabora 15. srpnja 2013. godine, te uređuje gospodarenje otpadom, odnosno skupljanje, prijevoz, oporabu, zbrinjavanje otpada i druge djelatnosti, kao i nadzor nad tim djelatnostima te skrb za odlagališta koja su zatvorena na prihvatljiv način po okoliš. Nadalje, ovim Zakonom su propisane mjere za sprečavanje ili smanjenje štetnog djelovanja otpada na ljudsko zdravlje i okoliš na način da se smanji količina otpada u nastanku i/ili proizvodnji, uz korištenje vrijednosnih svojstava otpada, bez uporabe rizičnih postupaka po ljudsko zdravlje i okoliš.

Odredbe Zakona o održivom gospodarenju otpadom utvrđuju sustav gospodarenja otpadom uključujući red prvenstva gospodarenja otpadom, načela, ciljeve i način gospodarenja otpadom, strateške i programske dokumente u gospodarenju otpadom, lokacije i građevine za gospodarenje otpadom, djelatnosti gospodarenja otpadom, prekogranični promet otpada, informacijski sustav gospodarenja otpadom te upravni i inspekcijski nadzor nad gospodarenjem otpadom.

Na temelju članka 21. Stavak 4. Zakona Gradsko vijeće Grada Cresa je na sjednici održanoj 30. siječnja 2018.godine, usvojilo je Plan gospodarenja otpadom Grada Cresa za razdoblje od 2017. do 2022. godine. Isti je objavljen 31. siječnja 2018. godine u Službenom glasilu Primorsko-goranske županije, broj 2 i na web stranici Grada Cresa.

Člankom 20. Zakona utvrđena je obveza jedinica lokalne samouprave o izradi i dostavi Izvješća o provedbi Plana gospodarenja otpadom jedinici područne ( regionalne) samouprave do 31. ožujka tekuće godine za prethodnu godinu. Izvješće se objavljuje u službenom glasilu.

Sadržaj Izvješća obuhvaća :

-Analizu i ocjenu stanja gospodarenja otpadom na području grada u 2017. godini sa informacijama o Planu gospodarenja, proizvedenim količinama otpada, sakupljeni miješani, biorazgradivi te ostali otpad, oprema za odvojeno prikupljanje otpada, pokrivenosti kućanstva sakupljanjem otpada, odloženim količinama otpada predana ŽCGO Marišćčina

Podatke o odvojeno sakupljenom otpadu prikazan je u odnosu na prethodnu godinu i u odnosu na 2015. godinu koja je referentna godina za praćenje svih podataka u gospodarenju otpadom. Prikaz podataka u odnosu na 2015. godinu potreban je radi praćenja ostvarivanja ciljeva u gospodarenju otpadom sukladno Planu gospodarenju otpadom Republike Hrvatske za razdoblje 2017.-2022. godine ( „Narodne novine“ br.3/17)

Nadalje, Izvješće sadrži informaciju o:

- postojećim i planiranim građevinama za gospodarenje otpadom i lokacijama odbačenog otpada - postojeća odlagališta, reciklažna dvorišta, pretovarne stanice, lokacije o odbačenom otpadu.

- provedenim izobrazno –informativnim aktivnostima te,

- pregled i analiza poduzetih mjera u 2017. u gospodarenju otpadom na području grada čiji je cilj ispunjenje obveze u gospodarenju otpadom koje su Zakon i Plan gospodarenja otpadom RH stavljene u nadležnost jedinice lokalne samouprave.

U Cresu, 29. ožujka 2018.